ไม่พอใจปรับขึ้นน้อย ไม่สอดคล้องค่าครองชีพ(21 ก.ค.) นายสมศักดิ์ เทพสุทิน รมว.แรงงาน ให้สัมภาษณ์ถึงกรณีที่คณะกรรมการค่าจ้างกลางมีมติปรับขึ้นค่าจ้างขั้นต่ำ 35 จังหวัดในอัตรา 1-7 บาท โดยให้มีผลบังคับใช้ใน 1 ส.ค.นี้ว่าตัวเลขค่าจ้างที่ปรับเพิ่มนั้น ตนไม่เห็นด้วยเนื่องจากเป็นการปรับขึ้นในสัดส่วนที่น้อย และมีอีก 41 จังหวัดที่ไม่มีการปรับขึ้น ซึ่งเท่าที่ดูเห็นว่าไม่น่าที่จะสอดคล้องกับดัชนีค่าครองชีพที่ปรับตัวสูงขึ้น ขณะนี้สภาพเศรษฐกิจและค่าขณะที่ลูกจ้างยังมีรายได้เท่าเดิม ซึ่งลูกจ้างถือเป็นส่วนหนึ่งของผู้ที่ได้รับผลกระทบจึงต้องพิจารณาให้ดี ดังนั้นมติของคณะกรรมการค่าจ้างกลางอาจมีอะไรที่ยังไม่สมบูรณ์ในบางส่วน"ผมคิดว่าน่าที่จะมีการพิจารณาให้ถี่ถ้วนกว่านี้ โดยเฉพาะค่าจ้างในกรุงเทพฯและปริมณฑลที่ยังไม่มีการปรับเพิ่ม จึงยังไม่ถูกใจนัก ก็ขอให้ดูอีกครั้งก่อน เพราะกรุงเทพฯถือเป็นพื้นที่ดัชนีผู้บริโภคมีตัวเลขที่สูงกว่าจังหวัดอื่นๆ จึงคิดว่าเพราะเหตุใดที่ไม่มีการขึ้นค่าจ้างในส่วนของกรุงเทพฯ เรื่องนี้น่าที่จะมีอะไรที่ผิดแปลกธรรมชาติหรือไม่ แต่ผมก็ไม่อยากฟันธงว่าเกิดอะไรขึ้น ไม่รู้คิดตัวเลขผิดหรือเปล่า"นายสมศักดิ์กล่าว
ใครคือผู้ให้คําปรึกษาถึงกรณีที่คณะกรรมการค่าจ้างกลางมีมติปรับขึ้นค่าจ้างขั้นต่ํา 35 จังหวัดในอัตรา 1-7 บาท 
นายสมศักดิ์ เทพสุทิน รมว.แรงงาน